CELEX: 62021TN0708
Language: fi
Date: 2021-10-27 00:00:00
Title: Asia T-708/21: Kanne 27.10.2021 – NO v. komissio

21.2.2022   
            
            
               FI
            
            
               Euroopan unionin virallinen lehti
            
            
               C 84/40
            
         
      Kanne 27.10.2021 – NO v. komissio
      (Asia T-708/21)
      (2022/C 84/57)
      Oikeudenkäyntikieli: englanti
      
         Asianosaiset
      
      
         Kantaja: NO (edustaja: E. Smartt, Solicitor)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  toteaa komission laiminlyönnin, joka on Euroopan unionin toiminnasta tehdyn sopimuksen 265 artiklan velvoitteiden vastainen, sillä se ei määrittänyt kantaansa vastauksena kantajan kanteluihin, jotka koskivat muun muassa Irlannin antamaa valtiontukea
               
            
                  —
               
               
                  velvoittaa komission vastaamaan omista oikeudenkäyntikuluistaan ja
               
            
                  —
               
               
                  velvoittaa komission korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraavaan kanneperusteeseen:
      Euroopan unionin toiminnasta tehdyn sopimuksen 265 artiklan mukaan komissiolla oli velvollisuus määrittää kantansa vastauksena kantajan kanteluihin, jotka koskivat muun muassa Irlannin antamaa valtiontukea, kohtuullisessa ajassa sen jälkeen, kun kantaja oli tehnyt kantelut. Koska komissio ei toiminut kohtuullisessa ajassa, kantaja vaati 28.6.2021 päivätyllä kirjeellä komissiota toimimaan. Vastauksena kantajan toimintavaatimukseen komissio ei määrittänyt kantaansa asetetussa määräajassa kantajan toimintavaatimuksen jälkeen.
      Kantaja katsoo, että näissä olosuhteissa komission laiminlyönti määrittää kantaansa on kiistaton, minkä vuoksi kantaja nosti tämän laiminlyöntikanteen SEUT 265 artiklan nojalla.